
AVIZ

asupra proiectului de Lege privind aprobarea Ordonanţei de urgenţă a Guvernului nr.21/2005 privind susţinerea proiectului ISPA 2000/RO/16/P/PE/001 

"Program pentru managementul deşeurilor în Piatra Neamţ" 

            În conformitate cu prevederile art.89 şi 108 din Regulamentul Camerei Deputaţilor republicat,  Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.21/2005 privind susţinerea proiectului ISPA 2000/RO/16/P/PE/001 "Program pentru managementul deşeurilor în Piatra Neamţ", trimis cu adresa nr.P.L.X-123 din 6.04.2005, înregistrat sub nr.31/252  din 7.04.2005.

Camera Deputaţilor este Cameră decizională.

Senatul, în şedinţa din 4.04.2005, a adoptat acest proiect de lege.

Consiliul Legislativ, cu avizul nr.209 din 16.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa din 12.04.2005.
         Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.21/2005 privind susţinerea proiectului ISPA 2000/RO/16/P/PE/001 

"Program pentru managementul deşeurilor în Piatra Neamţ". 

În raport de obiectul şi conţinutul său, proiectul de lege face parte din categoria legilor ordinare.


PREŞEDINTE,

    SERGIU ANDON

Consilier

Dr. Gheorghe Stroe

